1893 шарахь шен марда (И. И. Базанов) веллачул тӀаьхьа Юлия Ивановнин, дисира БазановгӀеран доьзалан доккхаха долу дакъа (8 миллион сом), кхин дӀадаьхьира доьзалан диканаш даран гӀуллакх. Ю. И. Базанован цӀарца уьйр йолуш ю Иркутскан дукхаха йолу кхолламийн истори. Царна юкъахь лецначеран берийн цӀа, берийн беш, Базанован кхиоран цӀа, хьехархойн семинари, берийн Ивано-Матренински дарбанан цӀа, Иркутскера бактериологин станци.Ивано-Матренински дарбанан цӀийнаха лаьцна оцу заманарчара яздора: «…иштта дарбанан цӀенош, хӀинцца дӀадиллина Ивано-Матренински дарбанан цӀа саннарш, кӀезиг ду Европехь а. Берлинан дарбанан цӀа а, Москохара сий. Ольгин дарбанан цӀа а гинчара олу дукхаха йолу агӀонаш иркутскан дарбанан цӀийнан дуккха а гӀоле ю олий». Башха Ӏуналла дора цуо БазановгӀеран бераш тӀеоьцийлина. Цуо тӀеоьцура уггаре кегийнарш: хӀинцца дина бераш, декха бераш. Цунах тераниг ерриг Малхбален Сибрехахь а дацара. 1877 шарахь, дӀадиллина кхо шо даьлча, цига дӀаэцнера 115 кӀант а, 138 йоӀ а, ткъа 1880-гӀа шерашна юкъахь — эзар гергга бер кхоьссира цига.